РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 28.06.2016. године

ЈН МВ 04/16

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012, 14/2015 и 68/2015) и Извештаја о стручној оцени понуда Комисије за јавну набавку добара – пластеника ЈН МВ 04/16 од 27.06.2016. године, Управни одбор Фонда за пружање помоћи избеглим, прогнаним и расељеним лицима на седници одржаној дана 28.06.2016. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара – пластеника**

**(ЈН МВ 04/16)**

У поступку јавне набавке добара – пластеника (шифра: ЈН МВ 4/16), за коју је позив објављен на Порталу јавних набавки и интернет страници Наручиоца дана 14. јуна 2016. године, **уговор се додељује** понуђачу **Т.Р. „Агровет“, Топлички партизански одред 82А, 18250 Насеље Девети мај, Ниш,** ПИБ 103719205, матични број 55950776 чија је понуда број 04/16-1 од 22. јуна 2016. године, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 14. јуна 2016. године у својству Наручиоца донео Одлуку о јавној набавци мале вредности број ЈН МВ 04/16 и образовао Комисију за јавну набавку добара – пластеника (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – пластеници, назив и ознака из општег речника набавке: монтажне конструкције - 45223810, у свему према спецификацији садржаној у конкурсној документацији.

Процењена вредност јавне набавке износи **1.350.000,00 динара**, без урачунатог пореза на додату вредност.

Имајући у виду да су потребе наручиоца за набавком истоврсних добара на годишњем нивоу процењене на износ од 1.500.000,00 динара без ПДВ-а, Наручилац спроводи поступак јавне набавке мале вредности, у складу са чланом 39. став 2. Закона о јавним набавкама (даље: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 14. јуна2016. године, у складу са Чланом 57. ЗЈН.

**БЛАГОВРЕМЕНО**, односно до дана 23.06.2016. године до 12:00 часова, приспеле су понуде следећих понуђача:

|  |  |  |  |
| --- | --- | --- | --- |
| **Редни****Број** | **Назив или шифра понуђача** | **Датум пријема** | **Време пријема (сат)** |
|  | Т.Р. „Агровет“, Топлички партизански одред 82А, 18250 Насеље Девети мај, Ниш | 22.06.2016. | 09:48 |
|  | „АЦ ФЛЕКС“, Д.О.О., Ново Насеље Бресје ББ, 35000 Јагодина | 22.06.2016. | 09:50 |
|  | „Мис систем“, Д.О.О., Међународни пут 83, 21233 Ченеј | 23.06.2016. | 10:57 |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ утврђује се применом следећих елемената критеријума:

|  |  |  |
| --- | --- | --- |
|  | Цена | 75 пондера |
|  | Рок испоруке | 25 пондера |
|  | УКУПНО | 100 пондера |

1. Најнижа понуђена цена бодује се са 75 пондера, а свака следећа применом формуле:

најнижа понуђена цена / цена из понуде која се бодује \* 75 =

2. Најкраћи рок испоруке (одређен у данима) бодује се са 25 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 25 =

Укупан број бодова израчунава се на следећи начин:

Укупно = Цена + Рок испоруке

Како је наведено у конкурсној документацији, у цену се урачунава цена свог добра наведеног у позицијама и сав ситан неспецифичан материјал, транспорт и цена радне снаге и сви порези и доприноси. Рок испоруке не може бити краћи од 7 дана ни дужи од 21 дан. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивим. Роком испоруке сматра се достава односно примопредаја добара које се документује потписивањем отпремнице.

Уколико две или више понуда имају исти број пондера као најповољнија биће изабрана понуда оног понуђача који је понудио нижу цену.

Имајући у виду Извештај, а накод детаљног прегледа понуда, Наручилац је констатовао следеће:

Понуду су поднели понуђачи Т.Р. „Агровет'' Ниш, „АЦ ФЛЕКС“ Д.О.О. Јагодина и „Мис систем“ Д.О.О. Ченеј.

Понуда број 04/16-3 од 23. јуна 2016. године, укупне понуђене цене од 1.650.000,00 динара без ПДВ-а, понуђача „Мис систем“, Д.О.О.Ченеј, премашује износ процењене вредности за ову јавну набавку, те се одбија као неприхватљива, сходно члану 107. став 1. ЗЈН.

Понуда број 04/16-1 од 22 јуна 2016. године, укупне понуђене цене од 1.225.000,00 динара без ПДВ-а, понуђача Т.Р. „Агровет'' Ниш и понуда број ЈН МВ 04/16-2 од 22. јуна 2016. године, укупне понуђене цене од 1.198.000,00 динара, понуђача „АЦ ФЛЕКС“ Д.О.О. Јагодина, су прихватљиве.

Понуђач Т.Р. „Агровет'' Ниш је понудио следеће:

Укупна вредност понуде без ПДВ-а: 1.225.000,00 динара

Укупна вредност понуде са ПДВ-ом: 1.470.000,00 динара

Рок важења понуде: 90 дана од дана отварања понуда

 Рок за испоруку: 7 дана од дана закључења уговора

Понуђач „АЦ ФЛЕКС“, Д.О.О. Јагодина је понудио следеће:

Укупна вредност понуде без ПДВ-а: 1.198.000,00 динара

Укупна вредност понуде са ПДВ-ом: 1.437.600,00 динара

Рок важења понуде: 60 дана од дана отварања понуда

 Рок за испоруку: 10 дана од дана закључења уговора

Применом критеријума за доделу уговора "економски најповољнија понуда", Комисија је рангирала понуде на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена** | **Рок испоруке** | **УКУПНО** |
| **1.** | Т.Р. „Агровет'' Ниш | 73,35 | 25 | **98,35** |
|  | „АЦ ФЛЕКС“, Д.О.О. Јагодина | 75 | 17,5 | **92,50** |

Комисија, после стручне оцене понуда, констатовала је да је у поступку јавне набавке добара – пластеници (шифра: ЈН МВ 04/16), најповољнија понуда број 04/16-1 од 22. јуна 2016. године, понуђача Т.Р. „Агровет'' Ниш, Топлички партизански одред 82А, 18250 Насеље Девети мај Ниш, ПИБ 103719205, матични број 55950776, и предложила Наручиоцу да додели уговор о набавци добара - пластеника, наведеном понуђачу.

Предложени понуђач набавку извршава самостално.

Наручилац је прихватио предлог Комисије за јавну набавку добара ЈН МВ 04/16 да се понуђачу Т.Р. „Агровет'' Ниш, Топлички партизански одред 82А, 18250 Насеље Девети мај Ниш, ПИБ 103719205, матични број 55950776 додели уговор о јавној набавци добара ЈН МВ 04/16, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ

 ОДБОРА ФОНДА

Нада Остојић Агбаба, с.р.